Ikt.sz.: MÖH/45-2/2022.

**Jász-Nagykun-Szolnok Megyei Önkormányzat**

**pályázati felhívása**

*A pályázat kiíró:* Jász-Nagykun-Szolnok Megyei Önkormányzat

*Címe:* 5000 Szolnok, Kossuth L. út 2.

*Telefonszám:06-56/ 795-785*

*E-mail*: *dr.denke@jnszm.hu*

*A beszerzés tárgya és mennyisége:*

**A Jász-Nagykun-Szolnok Megyei Önkormányzat részére a *HF/430/2021*** *azonosító számú,* ***a Jász-Nagykun-Szolnok Megyei Értéktárban szereplő értékeket bemutat******ó film elkészítése*** vállalkozási szerződés keretében:

A Jász-Nagykun-Szolnok Megyei Értéktár Bizottság 2014-es megalakulása óta 77 értéket tartott méltónak arra, hogy a megyei értéktárban szerepeljen. Az értéktárban nyolc különböző területről szerepelnek értékek: agrár és élelmiszergazdaság, egészség és életmód, épített környezet, ipar és műszaki megoldások, kulturális örökség, sport, természeti környezet, turizmus.

A projekt a megyei identitásfejlesztést is szolgálja és célul tűzi ki a megye történelmi, kulturális, építészeti és természeti értékei, valamint a gasztronómiai, népművészeti, kézműves és folklórhagyományai átörökítését, továbbá a jász és kun gyökerek ápolását.

Fentiek alapján a feladat:

HF/430/2021azonosító számú, „Jász-Nagykun-Szolnok Megyei értéktár film” című projekt keretében megyei kisfilm (5-10 perc, 150 db, tokban, fedőlappal ellátva), teljeskörű elkészítése (tartalmi összeállítás, forgatás, vágási munkák, utómunkák, stb.) és adathordozókon linkkel, feltöltéssel való megjelenítése teljes körű felhasználási jogokkal együtt.

A 5-10 perces kisfilmben a megye három térsége specifikumainak kiemelésével a megye értékeinek tematikus bemutatása (természeti- és épített örökségek, kézműves hagyományok, gasztronómiai különlegességek).

A kisfilm elkészítésébe az alábbi tevékenységek ellátása is beletartozik:

* Külső felvételek készítése – felvételek külső helyszínen filmes kamerákkal, drónnal, igény szerinti kiegészítőkkel (Full HD, UHD, 4 K felbontás),

·         Animáció készítése (2D; 2,5D; 3D), amennyiben a megrendelővel egyeztetett forgatókönyv tartalmazza,

·         Főcím – a bejelentkező és a végén megjelenő címek, feliratok összeállítása, tipográfia egyeztetése,

·         Zene és hang alámondás – a zene kiválasztása (csak jogdíjjal rendezett zenei elemek), a narráció összeállítása, felmondása és feliratozása magyar és angol nyelven,

·         Színezés – a film egységes megjelenítése, színezési effektek beállítása.

Az elkészült filmet legalább 3 (széles körben használt) kiterjesztésű fájlformátumban, és a közösségi médiában, online videó-megosztókon, valamint maximum render minőségben használható verzióban szükséges elkészíteni.

Az elkészült filmet a Vállalkozó külső winchesteren, illetve elektronikus elérési helyen adja át végteljesítésként a Megrendelő részére, illetve a 150 db DVD-t.

 A filmet a nyertes vállalkozónak az Ajánlatkérő által megnevezett kapcsolattartóval folyamatosan együttműködve, az Ajánlatkérő véleményezése alapján kell kialakítania.

A bemutatásra szánt témák véglegesítésére a nyertes Ajánlattevővel a szerződés megkötését követően, a közösen kidolgozott és elfogadott koncepció alapján kerül sor.

A feladat teljesítéséhez szükséges technika, a technikáknak megfelelő képzettségű és számú személyzet (operatőr,stb.) biztosítása az Ajánlattevő feladata.

A felvételek forgatásának megszervezése, a forgatási helyszínekre való eljutás és a forgatáshoz szükséges valamennyi eszköz és feltétel biztosítása az Ajánlattevő feladata.

Az Ajánlatkérő lehetőséget biztosít a nyertes Ajánlattevő számára – az általa rendezett szerzői jogi körülményekből származó - már meglévő kép, hang, kép- és hangfelvételek felhasználására a kettős finanszírozás kizárásának érvényesítésével. Erre kizárólag abban az esetben van lehetősége, amennyiben nyilatkozik arról, hogy azokat korábban még nem használta fel és nem publikálta, és amennyiben a felvételek a jelen kiírás műszaki előírásainak megfelelő minőségűek, és teljesen megegyeznek az adott film többi részének – szintén a jelen kiírás műszaki előírásainak megfelelő minőségével.

Ezek felhasználása kizárólag a felhívásban szereplő feladatok elvégzésére vonatkozik, amit a nyertes Ajánlattevő nem használhat fel későbbi, az Ajánlatkérővel kötött szerződésén kívül.

Az egyes forgatási helyszínek és a riportalanyok kiválasztása, valamint a forgatási engedélyek beszerzése, a kapcsolatfelvétel, a forgatások egyeztetése a végleges koncepciók kialakítását követően a nyertes Ajánlattevő feladatát képezik.

A felvételek forgatása során az adatvédelmi jogszabályok és/vagy járványügyi szabályok betartásáért az Ajánlattevő felelősséget vállal. Emellett a felvételek forgatásakor az ahhoz esetlegesen szükséges bármilyen engedély beszerzése az Ajánlattevő feladata.

Amennyiben adatvédelemmel vagy valamely rendelettel és/vagy engedéllyel kapcsolatosan bármely hatóság szabálysértést állapít meg, annak felelőssége és jogkövetkezményei Ajánlattevőt terhelik.

Az ajánlati árnak tartalmaznia kell minden, a fentiekben megjelölt feladatok elvégzése során fellépő valamennyi költséget, további követelést az Ajánlattevő nem érvényesíthet az Ajánlatkérő felé.

*A szerződés meghatározása*: Vállalkozási szerződés.

*Teljesítési határidő:* 2022. április 30. – előteljesítés lehetséges.

*A teljesítés módja:*

Az elkészült filmeket a Vállalkozó külső winchesteren, illetve elektronikus elérési helyen adja át végteljesítésként a Megrendelő részére, illetve a 150 db DVD-t.

*Az ellenszolgáltatás teljesítésének feltételei:*

A kifizetés a szerződésnek megfelelő teljesítést követően, teljesítésigazolással benyújtott számla alapján, banki átutalással, a minden tekintetben megfelelő formájú és tartalmú 1 db számla befogadását követően, a számla kiállításától számított 15 napos határidővel történnek

*A pályázatok bírálati szempontja*:

A bírálati szempont: a legalacsonyabb összegű ellenszolgáltatás.

*Érvénytelenségi ok:* Érvénytelen annak a cégnek az ajánlata, amelynek nincs a szerződés teljesítéséhez megfelelő bejegyzett tevékenységi köre.

*Pályázati beadási határidő:* **2022. január 31., hétfő 1600 óra.** Az árajánlatot/pályázatot papíron vagy elektronikus úton e-mailben kell beadni. **Amennyiben elektronikus úton nyújtják be, úgy azt a beadási határidőtől számított 8 napon belül, papír alapon írásban is meg kell küldeni, közvetlenül az átvétel dokumentálásával vagy postai úton tértivevénnyel.**

*A pályázatok benyújtásának címe*:

 Elektronikus úton: e-mail: dr.denke@jnszm.hu

Papír alapon: Jász-Nagykun-Szolnok Megyei Önkormányzati Hivatal

5001 Szolnok, Kossuth L. út 2. sz. I. emelet 139. szoba

*A pályázat nyelve:* magyar

*A pályázatok felbontásának helye*:

Jász-Nagykun-Szolnok Megyei Önkormányzati Hivatal

5001 Szolnok, Kossuth L. út 2. I. emelet 139. szoba

*A pályázatok felbontásának időpontja:* **2022. január 31., hétfő 1600 óra.**

Az ajánlatok bontására az ajánlattételi határidő lejártakor kerül sor, melyen az ajánlattevők képviselői részt vehetnek.

Az Ajánlatkérő az ajánlatok bontásán vizsgálja, hogy az ajánlat határidőre beérkezett-e, formailag megfelel-e az előírtaknak. Az ajánlatok ismertetésekor az Ajánlattevő nevét, címét (székhelyét, lakóhelyét), valamint az Ajánlattevő által megajánlott ajánlati árat ismertetni kell.

*Annak meghatározása, hogy az eljárásban lehet-e tárgyalni, vagy a benyújtott pályázatokat tárgyalás nélkül bírálják el:* az eljárásban a pályáztató tárgyalást nem tart.

*A szerződéskötés tervezett időpontja:*

 **2022. február 7.**

*Egyebek:*

*-* A pályázatra benyújtandó:

* A pályázati felhívás **1. sz. melléklete** szerinti - hiánytalanul kitöltött és cégszerűen aláírt: Felolvasó lap **és** Ajánlattevő nyilatkozata a kizáró okokról,
* Az írásban beadott pályázatokat lezárt, roncsolásmentes borítékban, 1 eredeti és 1 másolati példányban kell benyújtani. A borítékon az alábbi feliratnak kell szerepelnie: HF/430/2021azonosító számú, ***Jász-Nagykun-Szolnok Megyei Értéktárban szereplő értékeket bemutató film elkészítése***
* A nyertes pályázó visszalépése esetén a pályáztató a második legalacsonyabb

összegű ellenszolgáltatást ajánló pályázóval köthet szerződést.

* A pályáztató a pályázati eljárás során formai hiánypótlási lehetőséget biztosít.
* Ajánlattevő a Vállalkozási szerződés teljesítése során nem hivatkozhat arra, hogy az Ajánlatkérés nem volt teljeskörű. Amennyiben az Ajánlattevő szerint az Ajánlatkérés nem egyértelmű, az Ajánlattevő kötelessége kérdéseket feltenni az egyértelműség biztosítására.
* Ajánlattevőnek úgy kell megtennie ajánlatát, hogy megbizonyosodott az Ajánlatkérésben megadott feladatellátással kapcsolatos szerződéses ár helyességéről, és arról, hogy a megajánlott ár fedezi az ajánlatkérésben foglalt valamennyi kötelezettség teljesítését.
* Ajánlatkérő felhívja Ajánlattevők figyelmét, hogy az Ajánlattevő az ajánlatához (ajánlati kötöttség) az ajánlattételi határidő lejártától kötve van. Az ajánlati kötöttség időtartama az ajánlattételi határidő lejártától számított 30 nap.
* Ajánlattevő ajánlata beadásával elfogadja a jelen ajánlatkérésben meghatározott követelményeket és feltételeket, amennyiben nyertes ajánlattevőként kiválasztásra kerül.
* **A jelen pályázat alapján elkészülő film a Megrendelő tulajdonába kerül, és azt – külön díjfizetés nélkül - szabadon, korlátozásoktól mentesen felhasználhatja, sokszorosíthatja, közzé teheti.**

***A Kiíró fenntartja a jogot, hogy a pályázatot, annak bármelyik szakaszában eredménytelennek nyilvánítsa.***

*A pályázati felhívás honlapra kitételének napja:*

 **2022. január 24.**

 *MÖH/45-2/2022. számú pályázati felhívás* **1. sz. melléklete**

**FELOLVASÓLAP**

**Pályázat tárgya:**

**A Jász-Nagykun-Szolnok Megyei Önkormányzat részére a** HF/430/2021azonosító számú, ***Jász-Nagykun-Szolnok Megyei Értéktárban szereplő értékeket bemutató film elkészítése***

**A pályázatok bontásakor ismertetésre kerülő adatok:**

**A pályázó neve:**

 **székhelye:**

**levelezési címe**:

**adószáma:**

**e-mail címe**:

 **nettó -Ft + 27% ÁFA = Bruttó: -Ft,**

 **azaz forint.**

**A Pályázó megismerte és elfogadja a pályázati kiírás tartalmát.**

**A Pályázatomat a beadási határidőtől számított 30 napig fenntartom.**

***A pályázat melléklete az Ajánlattevő nyilatkozata a kizáró okokról.***

……………………., 2022. …………..

 **…………………….**

cégszerű aláírás

**Ajánlattevő nyilatkozata a kizáró okokról**

**A Jász-Nagykun-Szolnok Megyei Önkormányzat részére a *HF/430/2021 azonosító számú, Jász-Nagykun-Szolnok Megyei Értéktárban szereplő értékeket bemutató film elkészítése***

**tárgyban indított** – közbeszerzési értékhatárt el nem érő értékű - **eljáráshoz**

Alulírott …………………..(*képviselő neve)*, mint a(z) …………………..(*ajánlattevő neve)* nevében nyilatkozattételre jogosult képviselő büntetőjogi felelősségem tudatában

n y i l a t k o z o m,

hogy cégünkkel szemben nem állnak fenn a következőkben meghatározott kizáró okok:

Az eljárásban nem lehet ajánlattevő, alvállalkozó aki

*a)* az alábbi bűncselekmények valamelyikét elkövette, és a bűncselekmény elkövetése az elmúlt öt évben jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült:

*aa)* a Büntető Törvénykönyvről szóló 1978. évi IV. törvény (a továbbiakban: 1978. évi IV. törvény), illetve a Büntető Törvénykönyvről szóló 2012. évi C. törvény (a továbbiakban: Btk.) szerinti bűnszervezetben részvétel, ideértve a bűncselekmény bűnszervezetben történő elkövetését is;

*ab)* az 1978. évi IV. törvény szerinti vesztegetés, befolyással üzérkedés, befolyás vásárlása, vesztegetés nemzetközi kapcsolatokban, befolyás vásárlása nemzetközi kapcsolatokban, hűtlen kezelés, hanyag kezelés, illetve a Btk. XXVII. fejezetében meghatározott korrupciós bűncselekmények, valamint a Btk. szerinti hűtlen kezelés vagy hanyag kezelés;

*ac)* az 1978. évi IV. törvény szerinti költségvetési csalás, európai közösségek pénzügyi érdekeinek megsértése, illetve a Btk. szerinti költségvetési csalás;

*ad)* az 1978. évi IV. törvény, illetve a Btk. szerinti terrorcselekmény, valamint ehhez kapcsolódó felbujtás, bűnsegély vagy kísérlet;

*ae)* az 1978. évi IV. törvény, illetve a Btk. szerinti pénzmosás, valamint a Btk. szerinti terrorizmus finanszírozása;

*af)* az 1978. évi IV. törvény, illetve a Btk. szerinti emberkereskedelem, valamint a Btk. szerinti kényszermunka;

*ag)* az 1978. évi IV. törvény, illetve a Btk. szerinti versenyt korlátozó megállapodás közbeszerzési és koncessziós eljárásban;

*ah)* a gazdasági szereplő személyes joga szerinti, az *a)-g)* pontokban felsoroltakhoz hasonló bűncselekmény;

*b)* egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;

*c)* végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

*d)* tevékenységét felfüggesztette vagy akinek tevékenységét felfüggesztették;

*e)* gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;

*f)* tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. § (2) bekezdés *b)* pontja alapján vagy az adott közbeszerzési eljárásban releváns módon *c)* vagy *g)* pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta;

*g)* közbeszerzési eljárásokban való részvételtől a 165. § (2) bekezdés *f)* pontja alapján jogerősen eltiltásra került, a Közbeszerzési Döntőbizottság vagy - a Közbeszerzési Döntőbizottság határozatának felülvizsgálata esetén - a bíróság által jogerősen megállapított időtartam végéig;

*h)* korábbi közbeszerzési vagy koncessziós beszerzési eljárásban hamis adatot szolgáltatott vagy hamis nyilatkozatot tett, ezért az eljárásból kizárták, és a kizárás tekintetében jogorvoslatra nem került sor az érintett közbeszerzési eljárás lezárulásától számított három évig;

*i)* az adott eljárásban előírt adatszolgáltatási kötelezettség teljesítése során a valóságnak nem megfelelő adatot szolgáltat (a továbbiakban: hamis adat), illetve hamis adatot tartalmazó nyilatkozatot tesz, vagy a közbeszerzési eljárásban előzetes igazolásként benyújtott nyilatkozata ellenére nem tud eleget tenni az alkalmasságot, a kizáró okokat vagy a 82. § (5) bekezdése szerinti kritériumokat érintő igazolási kötelezettségének (a továbbiakban együtt: hamis nyilatkozat), amennyiben

*ia)* a hamis adat vagy nyilatkozat érdemben befolyásolja az ajánlatkérőnek a kizárásra, az alkalmasság fennállására, az ajánlat műszaki leírásnak való megfelelőségére vagy az ajánlatok értékelésére vonatkozó döntését, és

*ib)* a gazdasági szereplő szándékosan szolgáltatott hamis adatot vagy tett hamis nyilatkozatot, vagy az adott helyzetben általában elvárható gondosság mellett egyértelműen fel kellett volna ismernie, hogy az általa szolgáltatott adat a valóságnak, illetve nyilatkozata a rendelkezésére álló igazolások tartalmának nem felel meg;

*j)* esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a közbeszerzési eljárásban, vagy korábbi közbeszerzési vagy koncessziós beszerzési eljárásból ebből az okból kizárták, és a kizárás tekintetében jogorvoslatra nem került sor az érintett közbeszerzési eljárás lezárulásától számított három évig;

*k)* tekintetében a következő feltételek valamelyike megvalósul:

*ka)* nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

*kb)* olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § *r)* pont *ra)-rb)* vagy *rc)-rd)* alpontja szerinti tényleges tulajdonosát nem képes megnevezni, vagy

*kc)* a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a *kb)* alpont szerinti feltétel fennáll;

*l)* harmadik országbeli állampolgár Magyarországon engedélyhez kötött foglalkoztatása esetén a munkaügyi hatóság által a munkaügyi ellenőrzésről szóló 1996. évi LXXV. törvény 7/A. §-a alapján két évnél nem régebben jogerőre emelkedett közigazgatási - vagy annak felülvizsgálata esetén bírósági - határozatban megállapított és a központi költségvetésbe történő befizetésre kötelezéssel vagy az idegenrendészeti hatóság által a harmadik országbeli állampolgárok beutazásáról és tartózkodásáról szóló törvény szerinti közrendvédelmi bírsággal sújtott jogszabálysértést követett el;

*m)* esetében a 25. § szerinti összeférhetetlenségből, illetve a közbeszerzési eljárás előkészítésében való előzetes bevonásból eredő versenytorzulást a gazdasági szereplő kizárásán kívül nem lehet más módon orvosolni;

*n)* a Tpvt. 11. §-a, vagy az EUMSZ 101. cikke szerinti - három évnél nem régebben meghozott - jogerős és végrehajtható versenyfelügyeleti határozatban vagy a versenyfelügyeleti határozat bírósági felülvizsgálata esetén a bíróság jogerős és végrehajtható határozatában megállapított és bírsággal sújtott jogszabálysértést követett el; vagy ha az ajánlattevő ilyen jogszabálysértését más versenyhatóság vagy bíróság - három évnél nem régebben - jogerősen megállapította és egyúttal bírságot szabott ki;

*o)* esetében az ajánlatkérő bizonyítani tudja, hogy az adott közbeszerzési eljárásban az ajánlattevő a Tpvt. 11. §-a, vagy az EUMSZ 101. cikkébe ütköző jogsértést követett el, kivéve, ha a gazdasági szereplő az ajánlat, tárgyalásos eljárásban és versenypárbeszédben végleges ajánlat benyújtását megelőzően a Gazdasági Versenyhivatal számára a Tpvt. 11. §-ába vagy az EUMSZ 101. cikkébe ütköző magatartást feltárja és a Tpvt. 78/A. § (2) bekezdésében foglalt, a bírság mellőzésére vonatkozó feltételek fennállását a Gazdasági Versenyhivatal a Tpvt. 78/C. § (2) bekezdése szerinti végzésében megállapította;

*p)* a 135. § (7)-(9) bekezdése szerinti előleget nem a szerződésnek megfelelően használta fel, és ezt három évnél nem régebben meghozott, jogerős bírósági, közigazgatási (vagy annak felülvizsgálata esetén bírósági határozat) megállapította.

Az eljárásban nem lehet ajánlattevő, aki

*a)* vezető tisztségviselője vagy felügyelőbizottságának tagja, cégvezetője vagy gazdasági társaság esetén annak egyedüli tagja, vagy személyes joga szerinti hasonló ügyvezető vagy felügyelő szervének tagja, illetve személyes joga szerint az előbbieknek megfelelő döntéshozatali jogkörrel rendelkező személy olyan személy, akivel szemben az (1) bekezdés *a)* pontjában meghatározott bűncselekmény miatt az elmúlt öt évben jogerős ítéletet hoztak és a büntetett előélethez fűződő hátrányok alól nem mentesült, vagy

*b)* az (1) bekezdés *a)* pontjában meghatározott bűncselekmény miatt a jogerős ítéletet az elmúlt öt évben - vagy ha ez rövidebb az adott bűncselekmény kapcsán az elítélt büntetett előélethez fűződő hátrányok alóli mentesüléséhez szükséges időn belül - olyan személlyel szemben hozták, aki a bűncselekmény elkövetésekor a gazdasági szereplő vezető tisztségviselője vagy felügyelőbizottságának tagja, cégvezetője vagy gazdasági társaság esetén annak egyedüli tagja, vagy személyes joga szerinti hasonló ügyvezető vagy felügyelő szervének tagja, illetve az előbbieknek megfelelő döntéshozatali jogkörrel rendelkező személy volt.

………………………., 2022. ………….

.………………………………………….

(Cégszerű aláírás)